Hindistonning birinchi zondi Marsga yo`l oldi

Hindistonning "Mangalyan" deb nomlanuvchi birinchi zondi Er orbitasini tark etib, muvaffaqiyatli ravishda Marsga parvoz qilish traektoriyasiga chiqdi.  "Mangalyan"zondi shu yil noyabr oyi boshida fazoga uchirilgan edi. Endi bir yarim tonnalik kosmik apparat 350 million kilometrdan ortiq masofani bosib o`tishi kerak. U Mars sayyorasi orbitasiga kelasi yil sentyabr oyida etib borishi kutilmoqda, deya xabar beradi “ITAR-TASS”. Apparat bortiga maxsus spektrometrlar o`rnatilgan bo`lib, olimlar ularning yordamida Mars atmosferasi va sayyora yuzasini batafsil o`rganishga umid qilayotir. Loyiha mualliflarining so`zlariga ko`ra, ushbu missiyaning asosiy maqsadi Hindistonning bo`lg`usi Marsga parvoz dasturi uchun zarur texnologiyalarni sinovdan o`tkazishdan iborat.